Anna Popplewell

Anna Katherine Popplewell (født 16. desember 1988) er en engelsk skuespiller. Hun er kjent for sin rolle som Susan Pevensie i Legenden om Narnia-filmene. 

 Karriere 
Popplewell begynte med skuespill allerede i en alder av seks år, og tok timer på Allsorts Drama School i Storbritannia. Hun begynte med profesjonelt skuespill i TV-produksjonen Frenchman's Creek i 1998, og hadde sin filmdebut i filmen Mansfield Park i 1999. Hun har siden opptrådt i biroller i filmer som The Little Vampire (2000) og Pike med perleøredobb (2003). Hennes første hovedrolle var som Susan Pevensie i filmen Legenden om Narnia - Løven, heksa og klesskapet (2005). Hun spilte samme rolle i oppfølgeren Legenden om Narnia - Prins Caspian, hvor hun spilte sammen med William Moseley, Skandar Keynes, Georgie Henley og Ben Barnes. Filmen hadde kinopremiere i Norge 2. juli 2008. Hun var også så vidt med i den siste filmen om Legenden om Narnia - Reisen til det ytterste hav fra 2010.

 Annet 
 Popplewell, den eldste av tre søsken, er datter av Andrew Popplewell og Dr. Debra Lomas. 
 Hun gikk på North London Collegiate School og var avgangselev i 2006/2007. 
 Siden 2007 har hun studert engelsk ved Magdalen College, Oxford. 
 Popplewell bor på Highbury i Nord-London.
 Hun har musefobi, noe som førte til flere utfordringer i musescenen i Løven, heksen og klesskapet. Hun krevde stand-in for denne scenen. 

 Filmografi 
 År  Film  Rolle 2010  Legenden om Narnia - Reisen til det ytterste hav  «Susan Pevensie» 2008  Legenden om Narnia - Prins Caspian  «Susan Pevensie» 2005  Legenden om Narnia - Løven, heksa og klesskapet  «Susan Pevensie» 2003  Pike med perleøredobb  «Maetge» 2002  Gutten med prompebuksene  «Denise Smash» 2002  Me Without You  Unge «Marina» 2000  The Little Vampire  «Anna» 1999  Mansfield Park  «Betsey»

 Priser og nominasjoner 
 2006: Character and Morality in Entertainment Awards for Susan Pevensie i Legenden om Narnia – Løven, heksa og klesskapet. (Tildelt)
 2006: Best Movie Choice Actress pris fra Teen Choice Awards. (Nominert)
 2006: Best Ensemble Acting for Legenden om Narnia – Løven, heksa og klesskapet fra Camie Awards (Tildelt)
 2008. Best Film Star på Nickelodeon UK Kids Choice Awards (Nominert)

 Referanser 

 Eksterne lenker 


Kategori:Engelske skuespillere
Kategori:Narnia
Kategori:Personer fra London